Mohamad Aziz

Allahyarham Tan Sri Haji Mohamad bin Haji Aziz (29 Julai 1940 – 24 Disember 2020) merupakan seorang ahli politik dari negeri Johor, Malaysia. Beliau berbangsa Melayu berdarah kacukan Arab dan mantan Speaker Dewan Negeri Johor. Beliau mewakili dari Barisan Nasional-UMNO.  Beliau juga adalah Timbalan Pengerusi  Tetap UMNO Kebangsaan bagi sesi 2008-2018 serta Ketua UMNO Bahagian Sri Gading

Kerjaya
Perniagaan dan kehidupan awal
Beliau mendirikan rumahtangga dengan Radin Faridah dan Puan Sri Azizah Zakaria. Azizah merupakan mantan Ahli Dewan Negeri Johor bagi kerusi Parit Raja, Batu Pahat, Johor dari tahun 2013 hingga 2018. Beliau juga pernah dilantik sebagai Ahli Lembaga Pengarah Tabung Haji sejak tahun 2011. Beliau juga merupakan Pengerusi syarikat Tenaga Switchgear Sendirian Berhad, yang merupakan syarikat subsidiari milik penuh Tenaga Nasional Berhad (TNB).

Politik
Pernah menjawat jawatan sebagai Ahli Parlimen Sri Gading selama 3 penggal. Dalam Pilihan Raya Umum Malaysia 2008 beliau mengalahkan calon dari Parti Keadilan Rakyat, Ali Markom dengan majoriti sebanyak 10,874 undi. Beliau memperolehi 19,641 undi berbanding lawannya memperolehi hanya 8,767 undi. Sebelum itu beliau merupakan Ahli Parlimen Sri Gading bagi penggal 1999 hingga 2004 dan penggal 2004 hingga 2008.

Sebelum berpindah ke Parlimen beliau juga merupakan seorang Ahli Dewan Undangan Negeri Johor selama 3 penggal dari tahun 1986 hingga 1999. Beliau mewakili Dewan Undangan Negeri Parit Yaani dengan menang tanpa bertanding pada 1986. Dalam tahun 1990 beliau telah dilantik sebagai EXCO Kerajaan negeri Johor dengan memegang fotfolio sebagai Pengerusi Pembangunan Sosial dan Kebajikan Masyarakat negeri Johor. Pada 2004 beliau telah dilantik sebagai Ketua Penerangan Kerajaan Negeri Johor ( tugas tugas khas ) selama sepenggal.

Semasa perhimpunan agung UMNO ke-59 yang dijalankan pada 24 hingga 28 Mac 2009, beliau menjadi calon Timbalan Pengerusi Tetap UMNO bagi sesi 2008/2011 dan menang tanpa bertanding."Barisan Majlis Tertinggi UMNO Sesi 2008/2011", Utusan Online, 29 Mac 2009. 

Sebelum bergelar wakil rakyat sebagai ADUN dan Juga Ahli Parlimen beliau berkhidmat sebagai Pegawai Seranta di Kementerian Kemajuan Tanah dan Wilayah pada tahun 1982 hingga 1986. Sebelum itu beliau merupakan Wakil Peribadi Kepada YAB Perdana Menteri ke 3 iaitu Tun Hussien Onn yang juga  merupakan Ahli Parlimen Sri Gading sejak 1974 hingga 1982.

Kontroversi
Desak Ong dan Tsu Koon undur
Pada 29 Oktober 2009, ketika membahaskan Rang Undang-undang Perbekalan 2010 di Dewan Rakyat, beliau secara lantang mendesak Presiden MCA Datuk Seri Ong Tee Keat berundur kerana disifatkan sudah tidak mendapat kepercayaan parti selain imejnya yang sudah tercalar.Beliau juga turut mendesak Menteri di Jabatan Perdana Menteri, Senator Tan Sri Dr Koh Tsu Koon untuk melakukan perkara sama kerana gagal menunjukkan prestasi yang baik sebagai menteri."Wakil BN desak Ong, Koh undur", Malaysiakini.com, 29 Oktober 2009. Kenyataannya mendapat reaksi negatif daripada lebih 30 ahli Pemuda dan Wanita Gerakan yang diketuai oleh Timbalan Pengerusi Pemuda Gerakan Kebangsaan, Oh Tong Keong mengadakan protes di Menara PGRM bagi membantah kenyataan yang dikeluarkan oleh Ahli Parlimen Sri Gading, Datuk Mohamad Aziz yang mendesak Presiden parti itu, Tan Sri Koh Tsu Koon meletak jawatan. Mereka juga menuntut supaya Mohamad menarik balik kenyataan beliau dan memohon maaf secara terbuka kepada Tsu Koon."Pemuda, Wanita Gerakan protes kenyataan Mohamad Aziz", Utusan Online, 31 Oktober 2009. Protes ini tidak diendahkan oleh beliau dan menegaskan bahawa beliau tidak akan menarik balik kenyataannya dan juga tidak akan memohon maaf kerana beliau percaya bahawa beliau tidak melakukan sebarang kesalahan dan kenyataan itu pula dibuat semasa sesi perbahasan di Parlimen."'Saya tidak akan minta maaf' - Mohamad", Utusan Online, 31 Oktober 2009. Di dalam tindakbalas terhadap kenyataan Datuk Mohamad, Tsu Koon berkata bahawa beliau tidak terganggu dengan kenyataan Mohamad Aziz walaupun mengakui bahawa tindakan Mohamad itu disifatkan mencemari semangat BN yang telah wujud sejak sekian lama."Tsu Koon tidak terganggu dengan kenyataan Mohamad Aziz", utusan Online, 31 Oktober 2009.

Meninggal dunia
Mohamad telah meninggal dunia pada usia 80 tahun di Hospital Sultan Ismail, Johor Bahru pada jam 9.50 malam, 24 Disember 2020.Bekas Ahli Parlimen Sri Gading, Tan Sri Mohamad Aziz meninggal dunia Jenazahnya telah selamat disemadikan pada jam 10 pagi keesokan harinya di Tanah Perkuburan Islam Bukit Aliff, Johor Bahru.

Keputusan pilihan raya
+ Parlimen Malaysia: P149 Sri Gading, JohorTahunKerajaanUndiPctPembangkangUndiPct1999 (UMNO)29,15670%Khalid Samad (PAS)11,59828%2004 (UMNO)21,51280%Ahmad Faidhi Saidi (PKR)5,31620%2008 (UMNO)19,64167%Ali Markom (PKR)8,76730%

Anugerah dan penghargaan
Kehormatan Malaysia
  :
 50px Pingat Pangkuan Negara (PPN) (1976)
50px Ahli Mangku Negara (AMN) (1979)
50px Kesatria Mangku Negara (KMN) (1989) 
 50px Panglima Jasa Negara (PJN) – Datuk (1996)
 50px Panglima Setia Mahkota (PSM) – Tan Sri (2014)
  :
50px Setia Mahkota Johor (SMJ)
 50px Pingat Ibrahim Sultan Pangkat Kedua (PIS II)
 50px Bintang Sultan Ismail Pangkat 2 (BSI II)

Rujukan

Kategori:Anggota Pertubuhan Kebangsaan Melayu Bersatu
Kategori:Ahli Majlis Mesyuarat Kerajaan Negeri Johor
Kategori:Kematian 2020
Kategori:Kelahiran 1940
Kategori:Yang di-Pertua Dewan Negeri Johor
Kategori:Ahli Dewan Rakyat, Parlimen Malaysia ke-10
Kategori:Ahli Dewan Rakyat, Parlimen Malaysia ke-11
Kategori:Ahli Dewan Rakyat, Parlimen Malaysia ke-12